Az-Zubair dan Al-Awam ( Larabci: الزبير بن العوام بن خويلد‎  ; 594–656) dan'uwa ne kuma aboki ga Annabin Musulunci Muhammadu (S.A.W) kuma yana Daya daga cikin farkon wayanda suka musulunta.Shima yana daga cikin sahabbai goma da Annabin tsira yayi musu bushara da aljannah.Ya zama Daya daga cikin jagororin siyasa da soja na al'umma bayan mutuwar Muhammad. Az-Zubayr ya mutu a Yakin Rakumi. An haifi Al-Zubayr a garin Makka a shekarar 594. Mahaifinsa shi ne Al-Awam bn Khuwaylid na dangin Asad na kabilar Kuraishawa, yana mai da Al-Zubayr dan'uwan Khadijah . Mahaifiyarsa ita ce kanwar Annabi Muhammad (S A W), Safiyyah bint 'Abd al-Muttalib, saboda haka Al-Zubayr shine dan uwan Muhammad na farko. Yana da yaya biyu, Sa'ib da Abdul Kaaba; wani dan uwa, Safi ibn Al-Harith, wanda ya fito daga dangin Umayya; da wasu kannen uba, ciki har da Hind bint Al-Awwam, matar Zayd ibn Haritha . Tun yana saurayi, Al-Zubayr ya yi yaƙi da wani babban mutum kuma ya buge shi da ƙarfi sosai har sai da hannun mutumin ya karye.